el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el de el en en el el en
Αλλαγή σειράς τόξων: Αντιστρέφει τους άξονες από και σε. Αυτό καταλήγει σε μια σημαντική χρωματική αλλαγή καθώς τα χρώματα στη γωνία αλλαγής είναι διαφορετικά.
Επιλογή όλων επιλέγει όλο το χρωματικό κύκλο.
Οι επιλογές αυτής της ενότητας είναι οι ίδιες με της ενότητας «Από».
Σχήμα 16.217. Εικόνα βάσης για επιλογές γκρι
Τρεις τομείς καθορίζονται για κόκκινο, πράσινο και γαλάζιο με διαφορετικούς κορεσμούς. Γκρι και λευκά χρώματα αναπαριστώνται (0% κορεσμός).
Σε αυτήν την καρτέλα, μπορείτε να καθορίσετε πως να μεταχειριστείτε το γκρι. Από προεπιλογή, το γκρι δεν θεωρείται ως χρώμα και δεν υπολογίζεται κατά την εναλλαγή. Εδώ, μπορείτε να μετατρέψετε ελαφρά κορεσμένα χρώματα σε γκρι και μπορείτε επίσης να μετατρέψετε γκρι σε χρώμα.
Στο κέντρο αυτού του χρωματικού κύκλου είναι ένας μικρός «κύκλος ορισμού». Στο κέντρο, αναπαριστά γκρι. Αν αυξήσετε το κατώφλι του γκρι προοδευτικά, τα χρώματα με κορεσμό λιγότερο από αυτό το όριο γίνονται γκρι.
Έπειτα, εάν εστιάσετε τον κύκλο ορισμού στο χρωματικό κύκλο, ή εάν χρησιμοποιήσετε πλαίσια εισόδου, καθορίζετε απόχρωση και κορεσμό. Αυτό το χρώμα θα αντικαταστήσει όλα τα χρώματα που έχετε ορίσει ως γκρι. Αλλά το αποτέλεσμα εξαρτάται από την κατάσταση γκρι επίσης.
Τα ραδιοπλήκτρα Συμπεριφορά όπως αυτό και Αλλαγή όπως αυτό καθορίζουν πώς θα αντιμετωπιστούν οι προηγούμενες επιλογές:
Με Αλλαγή σε αυτό, το γκρι θα πάρει το ορισμένο χρώμα από τον κύκλο ορισμού άμεσα, χωρίς καμία εναλλαγή, ανεξάρτητα από τη θέση του στο χρωματικό κύκλο.
Με Συμπεριφορά όπως αυτό, το γκρι θα πάρει το ορισμένο χρώμα από τον κύκλο ορισμού μετά την εναλλαγή, σύμφωνα με τις επιλογές «Από» και«Σε» που κάνατε στην κύρια καρτέλα. Με αυτήν την επιλογή, μπορείτε να επιλέξετε χρώμα μόνο στον τομέα «Από», ακόμα κι αν δεν ορατός στην καρτέλα γκρι.
Σχήμα 16.218. Κατάσταση γκρι
Ο μικρός κύκλος είναι στο κίτρινο και η κατάσταση είναι «Αλλαγή σε αυτό». Το γαλάζιο έχει αλλάξει σε κίτρινο. Σημειώστε ότι γκρι και λευκό έκαναν το ίδιο επίσης.
Σχήμα 16.219. Κατώφλι γκρίζου
Το όριο γκρίζου είναι 0,25: ο γαλάζιος τομέας (κορεσμός 0,25) έχει μετατραπεί σε γκρίζο (Σημειώστε ότι γκρίζο και λευκό, που είναι 0% κορεσμένα, δεν επηρεάζονται).
Καθορίζετε εκεί πόσος κορεσμός θα θεωρηθεί γκρίζος. Αυξάνοντας σταδιακά τον κορεσμό, θα δείτε έναν αυξανόμενο κύκλο στο χρωματικό κύκλο και αυξανόμενες επιλεγμένες περιοχές στην προεπισκόπηση εάν επισημανθεί «συνεχής ενημέρωση». Σε μια διαβάθμιση μαύρο σε άσπρο, μπορείτε να δείτε αυξανόμενη χρωματική αντικατάσταση καθώς αυξάνετε το κατώφλι πολύ αργά.
Διαβάθμιση μαύρο σε άσπρο, σταδιακά γεμισμένη με χρώμα, καθώς αυξάνει το κατώφλι.
Η προεπισκόπηση αρχής εμφανίζει μια μικρογραφία της αρχικής εικόνας και η περιστραμμένη προεπισκόπηση εμφανίζει χρωματικές αλλαγές διαδραστικά, πριν εφαρμοστούν στην εικόνα.
Η συνεχής ενημέρωση εμφανίζει χρωματικές αλλαγές συνεχώς στη περιστρεφόμενη προεπισκόπηση.
Σε αυτήν την πτυσσόμενη λίστα, μπορείτε να επιλέξετε μεταξύ
Ολόκληρη στρώση: δουλεύει στη συνολική στρώση (την εικόνα εάν δεν υπάρχει επιλογή).
Επιλογή: εμφανίζει μόνο την επιλογή.
Περιεχόμενο: εμφανίζει την επιλογή στο περιεχόμενο εικόνας.
Μπορείτε να διαλέξετε εδώ τη χρησιμοποιούμενη μονάδα γωνίας για εντοπισμό χρωμάτων στον κύκλο απόχρωση/κορεσμός. Αυτή η επιλογή ισχύει μόνο για την τρέχουσα συνεδρία φίλτρου: όχι κλικ στο εντάξει αμέσως μετά την επιλογή μονάδας, σας επιστρέφει στην επιθυμητή καρτέλα!